《赠袁居易掌教同安》
明代·钟云瑞

天入东南思欲迷，离歌一曲夕阳西。关河浅水停春溜，驿路寒云暗古堤。

精舍雨馀花气润，虚堂月落海潮低。教条共说苏湖老，编策千年有旧题。

作者简介：广东东莞人，字天庆。正德十二年进士。授南京大理寺评事，断狱平恕。调京师，历官寺正。嘉靖初，以议“大礼”，被廷杖。出为江西按察佥事，执法不避权贵。官至湖广按察副使。